འདྲ་པར་རྣམས་ནི་གང་སར་སྤེལ་རྒྱུར་གཟི་བདག་གིས་འཐད་པ་མ་བྱུང་ཡང་།ངེད་ཀྱི་༼གཟི་ལམ་འཚོལ་བ༽་ཡི་དཔེ་ཆ་རུ་འགོད་ཆོག་པའི་མོས་མཐུན་བྱུང་ཡོད།གཟི་ཡིག་འདི་དག་དུས་རབས་ནམ་ཞིག་གི་ཡིན་པ་དང་།ལོ་ངོ་ག་ཚོད་འགོར་ཡོད་པ་སོགས་ནི་ད་དུང་གསལ་ཐག་ཆོད་པ་ཞིག་བཤད་དཀའ་ཡང་།གཟི་ཡིག་ཡོད་པའི་གཟི་དེ་དག་ནམ་ཞིག་ལ་བྱུང་བ་རེད་ཅེ་ན།དེ་ལ་ཐེ་ཚོམ་ཅི་ཡང་མི་དགོས་པ་ཞིག་ནི།གཟི་རྙིང་གང་ཡིན་ཡང་དེའི་གཟི་རིས་ནི།གཟི་དེ་ནམ་ཞིག་ལ་བཟོས་པ་དེའི་སྐབས་སུ་བྱུང་བ་ནི་གོར་མ་ཆགང་ཚོས་ཤེས་པ་ཡིན་ན།གཟི་རྣལ་མ་གང་ཡིན་ཡང་དེ་དག་གི་གཟི་རིས་ནི་མིས་ཆེད་དུ་བཀོད་པ་ཞིག་ཡིན་པ་མངོན་གསལ་རེད་ལ།དེ་ཡང་རང་རང་གི་དད་མོས་དང་རིག་གནས་ཀྱི་རྒྱབ་ལྗོངས་བཅས་ལ་འབྲེལ་བ་ཡོད་པ་ཞིག་ཡིན་པ་ནི།དཔེར་ན།གཟི་ཚེ་བུམ་དང་།གནམ་ས་ཁ་སྤྲོད།གཟི་རྡོ་རྗེ།གཟི་ཁྱུང་རྭ།གཟི་ཆུ་མིག་དང་པོ།གཟི་ཆུ་མིག་བཅུ་གསུམ།གཟི་ཆུ་མིག་ཉེར་བདུན།གཟི་ཆུ་མིག་དགུ་པ་སོགས་ལ་བལྟས་ན་ཤེས་ནུས་སོ།།